recursal/SuperWikiNEXT-32B huggingface dataset:
**Водената кула во Крагуевац** претставува недвижно културно богатство како споменик на културата, со одлука на Владата на Република Србија бр. 633-3153 / 97-22, од 8 август 1997 година, Службен весник на РС 39, од 5 септември 1997 година.

Водената кула била изградена на крајот на 19 век, за потребите на железницата. Од него со природен пад локомотивите се снабдувале со вода. Изградена е од тула со наизменично поставување на челични прстени, надвор и внатре. На нејзиниот врв бил формиран резервоар од тули, издлабен со цемент, со хемисферична форма. Под резервоарот има простор за сервирање и ложиште со загреана вода. Заедно со тој простор однадвор е подигнат и оџак кој се надвива над целата кула и е изграден во исто време со неа. Објектот има осумаголна основа, со длабоки темели. До врвот на кулата се стигнува преку надворешно кривулесто скалило. Самиот врв е направен како конструкција на бондруц, наполнет со штици со навртки. Покривот е лимен, а на врвот на покривот е поставен октогонален фенер.

Тој е еден од ретките зачувани објекти во Србија и е симбол на градежниот напредок, како и развојот на железницата на овие простори.

Поврзано
--------

* Список на споменици на културата во областа Шумадија

Наводи
------

1. ↑  „Водоторањ у Крагујевцу". *Завод за заштиту споменика културе Крагујевац*. Посетено на 11. 01. 2019. Проверете ги датумските вредности во: `|accessdate=` (help)

Надворешни врски
----------------

* Републички завод за заштита на спомениците на културата - Белград Архивирано на 6 февруари 2021 г.
* Список на споменици
Водениот мост Магдебург гледан од бреговите на Елба
Карта на мостот, покажувајќи новата (жолта) и претходната (црвена) рута
**Водениот мост Магдебург** (германски: ***Wasserstraßenkreuz***) — пловен аквадукт во Германија, отворен во октомври 2003. Го поврзува Каналот Елба-Хафел со *Средногерманскиот Канал*, преминувајќи ја реката Елба. Познат е по најдолгиот пловен аквадукт во светот, со вкупна должина од 918 метри.

Каналите Елба-Хафел и Средногерманскиот претходно се сретнувале близу Магдебург но, на спротивната страна на Елба, која била на значајно пониско ниво од двата канали. Бродовите поминувале по 12 километри по заобиколниот пат, обратно од Средногерманскиот Канал низ Ротензе во Елба, потоа пловење низводно низ реката, а потоа да се префрли на Каналот Елба-Хафел преку браната Нигрип. Недостигот на вода во Елба често потполно ја прекинувал оваа врска.

Историја
--------

Каналските инженери првпат ги замислиле двата водени патишта уште во 1919, и од 1938 со бродскиот лифт Ротензе и местата за мостовите биле поставени, но изградбата била одложена во текот на Втората светска војна. По Студената војна Германија била поделена, проектот бил одложен на неодредено време од источногерманската влада.

Повторното обединување на Германија и основањето на главните водени сообраќајни рути го направиле повторно приоритетен Водениот мост. Работата започнала во 1997, а изградбата траела шест години и чинела 500 милиони евра. Сега водениот мост ги поврзува внатрешната пристанишна мрежа на Берлин со пристаништата долж реката Рајна. Мостот бил направен од 24.000 тони челик и 68.000 кубни метри бетон.

Брани
-----

Во прилог на мостот, била изградена двојна брана да им се овозможи на пловните објекти да дојдат од нивото на мостот и Средногерманскиот Канал на тоа на Каналот Елба-Хафел.

Дополниелно, една брана била изградена кај Ротензе да им овозможи на пловните објекти од нивото на мостот до нивоата на Елба и пристаништето Магдебург. Оваа брана е паралелна и го заменува подвижната брана Ротензе и може да прифати и поголеми брани од подвижната брана.

Наводи
------

1. 1 2  „Воден мост Магдебург". *Structurae*. Николас Јанберг. Посетено на 2011-01-07.
2. 1 2 3  „Европските најголеми водени мостови". *dw-world.de*. Deutsche Welle. 2003-10-10. Посетено на 2011-01-07.

Надворешни врски
----------------

|  |  |
| --- | --- |
| Ризница | „Воден мост Магдебург" на Ризницата ? |

* dw-world.de Статија во Дојче Веле
* Фото галерија
* Google Maps поглед на мостот

Библиографија
-------------

* Karl Jüngel, *Das Wasserstraßenkreuz bei Magdeburg*, Undated, ca. 2003.
|  |
| --- |
| Дел од серијата за |
| Зороастризмот |
| Симбол на Зороастризмот - Фаравахар.*Фаравахар*, се верува дека е приказ на *фраваши* |
| 
основно |
| * Ахура Мазда
* Зороастер
* Аша
* Вавилонија
 |
| 
ангели и демони |
| * Амеша Спента · Јазата
* Ахура · Даева
* Ариман
 |
| 
текст и верување |
| * Авеста
* Гати · Јасна
* Венидад · Висперад
* Јашт · Хорде Авеста
* Абзор
* Ахуна Ваирја
* Огнен храм
 |
| 
записи и легенди |
| * Денкард · Бундахишн
* Книга на Арда Вираф
* Џамасп Намаг
* Приказна за Санџан
 |
| 
историја и култура |
| * Зурванизам
* Календар · Фестивали
* Венчавање
* Фрашокерети
 |
| 
следбеници |
| * Зороастизам во Иран
* Список
* Зороастрици
* Прогон на Зороастриците
 |
| * п
* р
* у
 |

**Гати** се 17 химни за кои се верува дека ги компонирал лично Заратустра. Се сметаат за најсвети текстови во зороастризмот.

Структура
---------

Гатите се во стихови, метрички во стилот на древната праиранска религиозна поезија, која е многу куса. Химните се составени од 238 строфи, со околу 1300 редови или вкупно 6000 зборови. Подоцна се вметнати во *Јасна*, што претставува првата колекција на литургиски текстови, дел од поголемата колекција Авеста. Седумнаесетте химни се идентификуваат според бројот на поглавјето во *Јасна*, и се поделени во пет поголеми дела.

Библиографија
-------------

* превод на англиски
* превод на англиски
* ПДФ документ
* превод на англиски

Наводи
------


ВикиизворВикиизвор
Викиизворот на има изворна содржина поврзана со оваа статија:
***Avesta/Yasna***
**Гај Валериј Катул** (латински: *Gaius Valerius Catullus*, Верона, 84 п.н.е. - 54 п.н.е.) - оримски поет.

Животопис
---------

Гај Валериј Катул се родил во Верона, околу 84 година п.н.е. во угледно и богато семејство. Се школувал во Верона и во Рим, каде уште на млада возраст влегол во најугледните кругови. Особено многу се дружел со Цицерон и со Непот, кои во него откриле талентиран поет. Во Рим ја запознал убавата и превртлива Клаудија, која ја опеал во своите песни под името Лезбија, според островот Лезбос каде живеела поетесата Сафо - неговиот поетски идеал. Иако многу ја сакал, поради нејзиниот карактер, повеќепати Катул имал кавги со неа, а најпосле, со тешко срце, ја оставил. Исто така, се знае дека патувал по Витинија и по Мала Азија. Тој имал имот на езерото Гарда (*lacus Benacus*), каде понекогаш престојувал, одмарајќи се. Умрел млад, на триесетгодишна возраст.

Творештво
---------

*Лезбија*, слика од 1878 година од Џон Рејнхард Вигулин, инспирирана од поемите на Катул
Катул напишал повеќе од сто пократки и подолги песни (љубовни, елегии и епиграми) во метрички облик и сите тие се сочувани до ден-денес. Од техничка гледна точка, неговите песни се совршени, поради што го нарекле *elegantissimus poetarum*. Тој има големо значење за развојот на римската книжевност како првиот голем уметник што се изразувал во стихови, а уште пред Хорациј, тој ги пренесол еолските стихови во римската книжевност. Најголем придонес кон неговата поетска слава имале песните за саканата Лезбија, со што тој бил првиот претставник на римската лирика.

Наводи
------

1. ↑  „Objašnjenja", во: *Rimska lirika*. Beograd: Rad, 1964, стр. 107.
2. ↑  „Gaj Valerije Katul", во: *Rimska lirika*. Beograd: Rad, 1964, стр. 95-96.
3. ↑  Jevrosima Drašković, „Razvitak rimske lirike", во: *Rimska lirika*. Beograd: Rad, 1964, стр. 110.
4. ↑  „Gaj Valerije Katul", во: *Rimska lirika*. Beograd: Rad, 1964, стр. 96.
**Гафур Џабир Ахмети** *(албански: Gafur Xhabir Ahmeti)* (Пршовце, тетовско, 29 октомври 1945

 е македонски писател, публицист и преведувач од албанско етничко потекло.

Животопис
---------

Ахмети е роден на 29 октомври 1945 година во тетовското село Пршовце. Основно образование завршил во родното место, учителска школа во Тетово, а потоа дипломирал на Групата за албански јазик и книжевност на Филолошкиот факултет во Скопје. Работел како новинар во весникот Флака е велазеримит, а потоа како дописник на Рилиндја во Приштина. Вработен е во Министерството за надворешни работи на Македонија. Пишува проза, романи и драми. Преведува од албански на македонски и обратно.

Библиографија
-------------

* Стеблата на едно дрво, 1982;
* Освен зборовите на песната, раскази 1989;
* Повторно се врати, 1977;
* Pasardhësit e Katit; превод: М. Фотев, Потомците на Кат;
* Цвеќиња во ќерпич, роман, 1984;
* Две драми, 1979.

Наводи
------

1. ↑  *Македонска енциклопедија*. **I** (I. изд.). МАНУ. ISBN 978-608-203-024-1.
*Решението за формирање на комисијата* *- Викиизвор*

Решение на АСНОМ за оформување на Државна комисија за утврдување на престапите на окупаторите и нивните помагачи, донесено на Првото заседание. (02.08.1944)
**Државна комисија за утврдување на престапите на окупаторите и нивните помагачи** ― комисија формирана на првото заседание на АСНОМ од 2 август, 1944 година.

Комисијата имала за цел да ги утврдува злосторствата што ги направиле окупаторите и нивните помагачи во Македонија за време на Втората светска војна. Таа имала задача да ги приведе пред народниот суд осомничените за воени злосторства.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 165. ISBN 9989-624-46-1. Недостасува `|author1=` (help)
**Драговиштица е** река која тече низ Србија и Бугарија. Реката е долга 115 километри. Произлегува од Божичка Река и Љубатска Река. Реката во Србија има тек од 52 километри на во Бугарија има 63 км. Реката се влева во Струма.

Реката Драговиштица помеѓу селата Долно Ујно и Горановци, Бугарија
Драговиштица припаѓа на Егејскиот слив и не е пловна.

Протокот низ Србија
-------------------

Драговиштица извира во југоисточна Србија, во Босилеград, со комбинирањето на Божичка река и Љубатска река, на надморска височина од 787 метри.

#### Божичка река

Божичка река извира во областа наречена Краиште (помеѓу Власинско Езеро во источниот дел на државата во близина на државната граница со Бугарија, на само неколку километри од изворот Јерма.

Наводи
------

* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6
**Денес** - ирански документарен филм од 2014 година, во режија на Реза Миркарими, кој е автор и на сценариото. Улогите ги толкуваат: Парвиз Парастуи, Сохеила Голестани и Шабнам Могадами. „Денес" е третиот игран филм на Миркарими и тој бил ирански кандидат за „Оскар" во категоријата за најдобар филм од неанглиско говорно подрачје.

Содржина
--------

Реза Миркарими ги испитува социјалните прашања преку една воздржана, цврсто фокусирана карактерна драма. Следејќи таксист кој сретнува една млада вознемирена жена за време на еден негов работен ден, филмот претставува одличен приказ на пристојноста и пожртвуваноста. Јонуз, таксистот, е принципиелен и молчалив карактер. Тоа е јасно од самиот почеток кога од таксито ќе исфрли стопанственик што се заканува некому по телефон. Во неговото такси влегува трудна жена која бара да ја однесе во болница, но не ја знае адресата на болницата.

Наводи
------

1. ↑  Кинотека на Македонија, „Филмска програма - февруари 2017" (пристапено на 7.3.2017)
**Денгебускиот јазик** или познат како **дагички, дагишки, такички, бурамски, маскински** или **рејкаски јазик** — нигер-конгоански јазик од подгрупата на талодиско-хејбански јазици. Овој јазик е многу сличен со нгилески јазик. Јазикот во 1982 година го зборувале околу 38.000 луѓе, што ги опфаќа говорниците и на нгилескиот јазик. Денгебускиот користи латиница.

Наводи
------

1. ↑  Денгебускиот на Етнолог

Поврзано
--------

* Кардофански јазици
* Талодиско-хејбански јазици

|  |  |
| --- | --- |
| Stub icon | *Оваа статија за нигер-конгоански јазик е никулец. Можете да помогнете со тоа што ќе ја проширите.** п
* р
* у
 |
**Давиде Аполонио** (италијански: *Davide Appollonio*; р. 2 јуни 1989

) — италијански професионален друмски велосипедист, кој последно возел за професионалната континентална екипа Дрон Хопер-Андрони Џокатоли. Моментално е суспендиран поради допинг.

Му се приклучил на Тим Скај за сезоната 2011, остварувајќи ја првата победа за екипата на третата етапа на Трката околу Луксембург и потоа освојувањето на бодовниот пласман следниот ден. Аполонио го напуштил Тим Скај на крајот на сезоната 2012 и му се приклучил на Аг2р-Ла Мондијал на двегодишен договор од сезоната 2013. Во октомври 2014 година објавил дека во сезоната 2015 ќе вози за Дрон Хопер-Андрони Џокатоли, првпат во некоја италијанска екипа во неговата кариера.

На 30 јуни 2015 година му била пронајдена трага од ЕПО, две недели по завршувањето на Џиро д’Италија и бил привремено суспендиран.

Достигнувања
------------

2009
1. ГП Претола
1. Фиренца-Емполи
1. Копа Ланчото Балерини
1. Џиро Колине Капанореси
2010
1. Етапа 4 Тур ду Лимусен
2. ГП де Фурмие
2. Тур де Вандеја
2011
Трка околу Луксембург
1.  Бодовен пласман
1. Етапа 3
1. Етапа 1 Тур ду Поату-Шарент
2013
5. Париз-Бурж
2014
2. Рома Максима
6. Шелдепрејс

### Распоред на резултатите на големите трки

| Голема трка | 2011 | 2012 | 2013 | 2014 | 2015 | 2016 |
| --- | --- | --- | --- | --- | --- | --- |
|  **Џиро** | СО | — | 168 | СО | 123 | — |
|  **Тур** | — | — | — | — | — | — |
|  **Вуелта** | — | — | — | — | — | — |

СО = се откажал; — = не учествувал

Наводи
------

1. ↑  Richardson, Simon (27 октомври 2010). „Hunt signs for Team Sky along with Appollonio". *Cycling Weekly*. IPC Media Limited. Посетено на 6 јануари 2012.
2. ↑  „Аполонио и Бетанкур потпишаа за Аг2р-Ла Мондијал". *Cycling News*. Future Publishing Limited. 2 август 2012. Посетено на 2 август 2012.
3. ↑  „Кратки вести: Анди Шлек ќе се пензионира?". *Cyclingnews.com*. 7 октомври 2014. Посетено на 18 октомври 2014.
4. ↑  „Appollonio provisionally suspended for EPO". *Cyclingnews.com*. Immediate Media Company. 30 јуни 2015. Посетено на 30 јуни 2015.

Надворешни врски
----------------

|  |  |
| --- | --- |
| Ризница | „Давиде Аполонио" на Ризницата ? |

* „Достигнувања на Давиде Аполонио". Cycling Archives.
* „Достигнувања на Давиде Аполонио". Cycling Quotient.
* „Достигнувања на Давиде Аполонио". ProCycling.
* Давиде Аполонио на Твитер
Двојната порта во Ерусалим
**Двојната порта** е една од четирите порти кои се соѕидени и кои се наоѓаат во стариот дел на Ерусалим. 
До двојната порта може да се дојде преку дворот на ерусалимскиот храм, североисточно од џамијата Ал Акса. Оваа подземна структура е позната уште и како *EI-Aksa el-Qadima*, или *Baq'at el-Baida*. Двојната порта, која е заѕидена во моментов, е една од двете двојни порти поктај т.н. тројна порта које била изградена уште од времето на вториот ерусалимски храм. Во времето кога стариот град во Ерусалим бил посетен од страна на Ибн Батута во 1355 година, тој во своите спомени напишал дека на трите страни од храмот имало најразлични порти од градот, но на југ се простирала само една (во тоа време) која тој ја нарекол *Nasir i-Khosrau*.

Поврзано
--------

Стар град ( Ерусалим )
**Градашница** — пештера која се наоѓа во изворниот дел на реката Велика Градашница на северозападните падини на Големиот Гребен, на 375 м.н.в.

Пештерата е долга 529 метри, со денивелација од 18 метри, а била образувана при допир на варовниците од периодот јура со песокот и глината од периодот креда. Од пештерата извира река која по 100 м се влева во Велика Градашница. Дното на главниот канал е покриено со механички речни седименти - песок и чакал, во кои на повеќе места се всечени тераси во насобраниот материјал. Речниот тек се формирал преку травертинските кади во западниот активен канал. Од селото Мироч е оддалечена 3,5 км, а од Ѓердапска магистрала е оддалечена околу 15 км.

Надворешни врски
----------------

* Више аутора (2015). *Лексикони националних паркова Србије - Ђердап*. Београд: ЈП Службени гласник - Географски институт "Јован Цвијић" САНУ. стр. 82–83. ISBN 978-86-519-1799-1. Проверете ги датумските вредности во: `|access-date=` (help); `|access-date=` бара `|url=` (help)CS1-одржување: ref=harv (link)
***Калеидоскоп*** — книга од Александар Стерјовски, пензиониран професор на Педагошкиот факултет во Битола. Книгата е издадена од Конзулатот на Република Србија во Република Македонија. Книгата е 6. дел од серијалот „Битолското десеткнижие" на авторот. 

Книгата не била планирана во првичниот план, но откако собраниот материјал станал преобемен, се наметнала да биде издадена како посебна целина. Темата е игрива и зафаќа интересни и малку обработливи подрачја од битолската постара историја. Предност ѝ е што не мора да се чита од редоследно.

Наводи
------

1. 1 2  Стерјовски, Александар (2017). *Калеидоскоп*. Конзулат на Република Македонија во Република Македонија. стр. 383. ISBN 978-608-65122-6-2. `|access-date=` бара `|url=` (help)

Надворешни врски
----------------

* ТВ Тера - Ритамот на градот за Калеидоскоп и Спорт на проф. Александар Стерјовски
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Eliomys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Градинарски полв** или **градинарски сонливец** (*Eliomys quercinus*) – вид глодачи од семејството полвови (Gliridae).

Распространетост
----------------

Ареал на градинарскиот полв опфаќа повеќе држави.

Овој вид живее во Русија, Португалија, Полска, Германија, Шпанија, Италија, Романија, Украина, Белорусија, Финска, Босна и Херцеговина, Франција, Андора, Холандија, Луксембург, Летонија, Словачка, Словенија, Чешка, Естонија, Хрватска, Молдавија, Австрија, Белгија и Швајцарија.

Видот можеби изумрел во Литванија.

Загрозеност
-----------

Овој вид е на понизок степен на опасност од измирање и се смета за скоро загрозен таксоном.

Наводи
------

1. ↑  Bertolino, S.; Amori, G.; Henttonen, H.; Zagorodnyuk, I.; Zima, J.; Juškaitis, R.; Meinig, H. & Kryštufek, B. (2008). „*Eliomys quercinus*". *The IUCN Red List of Threatened Species*. **2008**: e.T7618A12835766. doi:10.2305/IUCN.UK.2008.RLTS.T7618A12835766.en.
2. 1 2 3  Црвена листа (англиски)

Надворешни врски
----------------

|  |  |
| --- | --- |
| Ризница | „Градинарски полв" на Ризницата ? |

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q465786
* ADW: Eliomys\_quercinus
* BioLib: 20697
* EoL: 327936
* EPPO: ELIOQU
* Fauna Europaea: 305713
* Fossilworks: 131740
* GBIF: 2439683
* iNaturalist: 45863
* IRMNG: 10425554
* ITIS: 584970
* МСЗП: 7618
* MSW: 12500031
* NCBI: 53277
* uBio: 5542057

 |

 |
**Градски округ** (дански: *bydel* ; буквално. „градски дел") ― името што е користено за градски или општински окрузи во некои од поголемите општини во Данска. Поимот не е строго дефиниран, но обично е поголем од четврт или градски блок.

 Административни окрузи во Општина Копенхаген во 2007 година.

Окрузи во Копенхаген
--------------------

Во Копенхаген има 10 градски окрузи, секој со месен градски совет (дански: lokaludvalg). Окрузите се Индре Би, Вестербро/Конгенс Енгхеув, Неребро, Естербро, Амагер Ест, Амагер Вест, Валби, Биспебјерг, Ванлесе и Бренсхеј-Хусум.

Вестербро и Конгенс Енгхеув имаат посебни месни совети, а Индре Би има и месен совет во Кристијансхавн, така што има 12 месни градски совети.

Области на Ахус
---------------

Орхус е поделен на неколку окрузи и предградија со сопствен поштенски број (дански: postdistrikter).

Окрузи внатре во вториот градски појас:

* Орхус Ц
* Орхус Н
* Орхус В
* Орхус С
* Обихеј
* Виби
* Брабранд

Наводи
------

1. ↑  „Kommunestyrelseslovens § 65" (дански). Посетено на 6 мај 2023.
2. ↑  „Københavns Kommune: Bydele" (дански). kk.dk. Архивирано од изворникот на 4 септември 2013. Посетено на 6 мај 2023.
**„Времето на невиноста"** (англиски: *The Age of Innocence*) — американски филм од 1993 година, во режија на Мартин Скорсезе. Во главните улоги настапуваат: Даниел Деј-Луис, Мишел Фајфер и Винона Рајдер. Во 1984 година, филмот ја овоил наградата „Оскар" за најдобра костимографија.

Синопсис
--------

Дејствието на филмот е одвива во доцниот 19 век. Њуланд Арчер, господин од високото општество, е свршен со Меј Вејланд, но неговиот среден живот е доведен во прашање кога ја запознава необичната роднина на Меј, грофицата Оленска. Њуланд најпрвин се однесува како заштитник на грофицата. Таа е исклучена од високото општество на Њујорк зашто била принудена да побегне од мажот кој ја измачувал. Mеѓутоа, Њуланд Арчер наоѓа сродна душа во грофицата Оленска и меѓу нив се раѓа љубов, иако двајцата се свесни дека тоа ќе предизвика неповолни последици...

Наводи
------

1. ↑  РТС, Доба невиности (пристапено на 4.6.2022)
Пештерата Градац
**Пештерата Градац** е пештера која се наоѓа во близина на Баточина. Оваа пештера е од времето на палеолитот, која и настанала околу 25.000 година п.н.е. Претставува еден од најстарите локалитети во Србија и едно од првите места на праживот во Србија. Локалитетот е мустериерско наоѓалиште (културата Мустериер е именувана по пештерата фр.da Moustier, на бреговите на Везер во Дордоња), пронајдени се троаглести шилци, издолжени стругалки, листовидни делтоидни шилци, како и 2 огништа (жаришта ).

Археолошки истражувања
----------------------

 Јеринино Брдо
Пештерата под ридот Јерина, во селото Градац и пештерата Рисовача (недалеку од Аранѓеловац ) се систематски истражени локалитети од палеолитскиот период. Врз основа на пронајдениот археолошки материјал може да се реконструира животот на тогашните заедници на луѓе на централниот балкански простор.

Пештерата Градац (како и Рисовача) била населувана во неколку наврати. Наодите од постарите слоеви покажуваат дека била населена на почетокот на првиот период на растопување на вирмската глацијација (стара теорија на глацијали )германски: *interstadial Würm 1/2*. Во овој период имаме присуство на крупни тревопасни животни како џиновски елени и диви коњи .

### Палеолитска заедница

Во пештерата живеела човечка заедница која броела околу 15 членови (се претпоставува дека се состоела од една до три биолошки семејства). Тие се занимавале со лов, што докажува изобилството на коски од животни пронајдени покрај огништето, како и со собирање на плодови. Пронајдени се и шилци од кремен и дисковидни стругалки. Архаичните форми на оваа оружје се поврзуваат со доцната мустеријанска култура. Покрај кремено се изработувало и оружје од коски, кое е карактеристично за оваа поднебје.

### Антрополошки материјал

Антрополошкиот материјал не е богат. Пронајдените остатоци од човечки катник ги покажуваат антрополошките одлики на современиот човек, латински: *Homo sapiens*-а.

Наводи
------

1. ↑  „Пећина Градац". *Завод за заштиту споменика културе Крагујевац*. Посетено на 7. 1. 2019. Проверете ги датумските вредности во: `|accessdate=` (help)

Надворешни врски
----------------

* Пештера во Градац
**„Временската порта"** (италијански: *La Porta del Tempo*) — роман за деца од италијанскиот писател Пјердоменико Бакаларио, првично објавен во 2004 година.

Содржина
--------

Во неа се раскажува за животот на Џејсон и Џулија, единаесетгодишни близнаци. Тие се преселуваат во Колкот Клуб, мирно селце во Корнвол. Таму ќе се спријателат со соседот Рик. Заедно се забавуваат истражувајќи ја нивната огромна куќа. Набргу ќе наидат на една врата скриена зад орман, која никако не успеваат да ја отворат. Зошто некој сакал да ја скрие? Децата се решителни да ја откријат мистеријата, по секоја цена.

Романот се состои од 23 глави:

1. Изгребаната порта
2. Провев
3. Угорница
4. Во куќата
5. Мапа
6. Капење в море
7. Отвор
8. Во завојот
9. Библиотека
10. Зад орманот
11. Во Килмов Коув
12. Секавици
13. Премолчени нешта
14. Касмет
15. Онаму каде што сè започнува и завршува
16. Темни скали
17. Малиот капетан
18. Горе
19. Долу
20. Во пештерата
21. Последниот дневник
22. Кон пристаништата од соништата
23. Чувар на прагот

Изданија на македонски јазик
----------------------------

Романот бил објавен на македонски јазик во 2011 година, од страна на издавачката куќа „Просветно дело". Книгата, со димензии од 20 сантиметри, има 224 страници. Таа е каталогизирана во НУБ „Св. Климент Охридски" - Скопје и ја носи меѓународната ознака ISBN 978-9989-0-0944-0. Преводот од италијански јазик го извршила Бранка Николовска, лектирата ја направила Лорета Шкиљевиќ, а компјутерската обработка - Миодраг Алексовски. Книгата била отпечатена во печатницата „Коста Абраш" од Охрид.

Наводи
------

1. ↑  Улис Мур, *Временската порта*. Скопје: Просветно дело, 2011.
2. ↑  Улис Мур, *Временската порта*. Скопје: Просветно дело, 2011.
**Време** - јужнокорејски филм од 2006 година, во режија на Ки-дук Ким, кој е автор и на сценариото. Главните улоги ги толкуваат: Џунг-ву Ха, Џи-Јеон Парк, Сунг Хјун-ах и Џун-јеонг Џанг.

Синопсис
--------

Зе-хи (ја игра Џи-Јеон Парк) и Џи-ву (го игра Џунг-ву Ха) се во врска веќе две години. Таа е љубоморна на својот партнер и се плаши дека нему ќе му здодее нејзиното лице и дека ќе ја остави. Затоа, таа ненадејно исчезнува и оди кај пластичен хирург во потрага по ново лице. Џи-ву не знае каде исчезнала неговата партнерка, а кога ќе ја сретне со новото лице, тој воопшто не ја препознава. Него го привлекува новата жена (ја игра Сунг Хјун-ах) на која ѝ кажува дека многу му недостига Зе-хи. Набргу, ниту „новата врска" не го прави среќен, а потоа тој ја дознава вистината.

Наводи
------

1. ↑  HRT (пристапено на 20.3.2019)
Црквата во село Градево, Благоевградско, Бугарија
**Градево** — село во Општина Симитли.

Географија и местоположба
-------------------------

Село Градево се наоѓа во планински регион. Селото Градево се наоѓа во планинско подрачје. Градево е расфрлано село - некои од селата се Баба Цвета, Марево, Срандашка, Реката.

Границите на градот

Историја
--------

Градево настанало како село со колиби. Се споменува во турските документи од 1576 г. Во 19 век овде се одгледувале многу кози, овци, овес, пченка, јачмен, компир.

Стопанство
----------

Демографија
-----------

Општествени установи
--------------------

Самоуправа и политика
---------------------

* Црквата "Свети Никола".

Културни и природни знаменитости
--------------------------------

Црквата Свети Илија е место од национално значење. Изградена е во 1847 година во селото Реката. Станува збор за камена, трикорабна псевдобазилика со предворје и балкон долу. Во 2011 година била извршена голема поправка и замена на покривот. Црквата „Свети Никола" е изградена во 1861 година во Овнарска махала.

Параклисот „Свети 40 маченици" беше осветен во август 2016 година.

Редовни настани
---------------

Личности
--------

Култура и спорт
---------------

Иселеништво
-----------

Поврзано
--------

* Градевска Река

Надворешни врски
----------------

|  |  |
| --- | --- |
| Stub icon | *Оваа статија место во Пиринска Македонија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |
| --- | --- | --- | --- | --- | --- |
| 

| * п
* р
* у
Населени места во Општина Симитли |
| --- |
|  |
| 
* Брестово
* Горно Осеново
* Градево
* Докатичево
* Долна Сушица (Полена)
* Долно Осеново
* Железница
* Крупник
* Мечкул
* Полето
* Ракитна
* Сенокос
* **Симитли**
* Србиново (Брежани)
* Сухострел
* Сушица
* Тросково
* Черниче

 |
|  |
| *во загради се дадени денешните имиња на местата сменети од бугарската држава* |

 |

1. ↑  Khristov, Khristo Angelov (1995–1999). *Ent︠s︡iklopedii︠a︡ Pirinski kraĭ : v dva toma* (1. izd. изд.). Blagoevgrad: Red. "Ent︠s︡iklopedii︠a︡". ISBN 954-90006-1-3. OCLC 34443506.CS1-одржување: датумски формат (link)
**„Децата на рајот"** (англиски: *Children of Heaven*) — ирански филм од 1997 година, во режија на Маџид Маџиди, кој е автор и на сценариото. Главните улоги ги играт: Мохамад Амир Наџи, Амир Фарох Хашемијан и Бахаре Седики. Филмот бил номиниран за наградата „Оскар" за најдобар странски филм.

Синопсис
--------

Едно момче ги губи чевлите на сестра му и тргнува во потрага по нив при што доживува низа авантури. Бидејќи никако не може да ги најде, тоа одлучува на необичен начин да „заработи" пари за да купи нов пар чевли...

Наводи
------

1. ↑  Djeca raja, iranski film (пристапено на 26.12.2019)
2. ↑  Djeca raja, iranski film (пристапено на 26.12.2019)
Карл „Си-Џеј" Џонсон
**Карл „Си-Џеј" Џонсон** (англиски: *Carl "CJ" Johnson*) e измислен лик од серијалот видеоигри *Grand Theft Auto* кој служи како протагонист и единствен игрив лик во видеоиграта Grand Theft Auto: San Andreas.

Карл е помошник водач на бандата „Фамилиите Гроув Стрит", заедно со брат му, Шон „Свит" Џонсон. Свит открива дека Карл е роден во куќата на Џонсонови, двоспратна куќа на улицара Гроув, слепа улица во Гантон, Лос Сантос, чиј споственик е мајката на Карл Беверли. После смртта на Беверли, куќата станува сопственост на Свит, но откако доаѓа Карл, таа претставува негово живеалиште. Карл е второ дете на Беверли, после Свит, помлади од него се сестра му Кендл и помладиот брат Брајан.

Улога
-----

### Пролог

По смртта на неговиот помлад брат Брајан, Карл избегал од притисоците на уличниот гангстески живот, и се преселил во Либерти Сити каде што работел со Џои Леоне во бизнисот со крадење автомобили. Во „The Introduction" - кратко видео кое беше издадено со официјалниот саундтрак на играта, тој е виден ограбувајќи еден човек и крадејќи еден автомобил на улица.

Наводи
------

1. ↑  **CJ:** "*Looks like baseheads have took over the spot. Let's go home.*" / **Sweet:** "*This is home, man. Get these fuckers out of Mom's house! You was born in there. Damn!*" (Opening cut scene of "Home Coming", *Grand Theft Auto: San Andreas*.)
2. 1 2  {{{1}}}, *The Introduction*

|  |  |
| --- | --- |
| Stub icon | *Оваа статија за измислен лик е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
*Серијал Grand Theft Auto* |
| --- |
|  |
| Игри | *Grand Theft Auto* (*Лондонски пакет со мисии*) **·**  *Grand Theft Auto 2* **·**  *Grand Theft Auto III* **·**  *Vice City* **·**  *San Andreas* **·**  *Advance* **·**  *Liberty City Stories* **·**  *Vice City Stories* **·**  *Grand Theft Auto IV* **·**  *Grand Theft Auto V* |
|  |
| Протагонисти | Клод **·**  Томи Версети **·**  Карл „Си-Џеј" Џонсон **·**  Мајк **·**  Тони Kиприани **·**  Виктор Венс **·**  Нико Белиќ |
|  |
| Ликови | *Grand Theft Auto III* **·**  *Vice City* **·**  *San Andreas* **·**  *Advance* **·**  *Liberty City Stories* **·**  *Vice City Stories* **·**  *Grand Theft Auto IV* |
|  |
| Места | Либерти Сити **·**  Вајс Сити **·**  Сан Андреас |
|  |
| Саундтрак | *Grand Theft Auto* **·** *Grand Theft Auto 2* **·**  *Grand Theft Auto III* **·**  *Vice City* **·**  *San Andreas* **·**  *Liberty City Stories* **·**  *Vice City Stories* **·**  *Grand Theft Auto IV* |
|  |
| Друго | Гласовни глумци **·**  Маркетинг за Grand Theft Auto IV **·**  Контроверзии околу Grand Theft Auto IV **·**  Список на банди **·**  Компилациски изданија **·**  *Multi Theft Auto* **·**  Контроверзијата „Жешко кафе" |
|  |
| Категорија |

 |
Дрвени модел на Кралската круна
Империјалната круна како хералдичка круна
Модел на покривот на зградата на Рајхстаг
Во 1871 година се создал дизајн и модел за нова **државна круна за** да ја одрази новата германска империја. Моделот се засновал на круната на Светото Римско Царство и била зачувана во музејот Хоенцолерн во "Шлос Монбиџоу" во Берлин, додека не исчезнала за време на Втората светска војна. Таа никогаш не се појавила повторно. Ниту последната круна не била направена. Сепак, дизајнот се користел како хералдички уред за германските Кајзерс од 1871 до абдицирање на Кајзер Вилхелм во 1918 година. Круната најмногу се користела како хералдички симбол, во германскиот грб и личниот стандард на царот.

Цртежот на круната се користи како амблем на германската монархистичка група наречена "[./ Tradition und Leben] "("традиција и живот").

Круни за царицата и престолонаследникот биле дизајнирани и изработени од дрво ; види Империјални круни - пруско-германски царски круни .

Предлошка:Commonscatinline
**Димитрија Атанасов Поповски** ( 1927
 во Кочанско —  1945
 ) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Се доселил во Скопје, каде го завршил основното училиште. Во септември 1944 година, стапил во вториот баталјон на Дванаесеттата македонска ударна бригада. Се истакнал како примерен и дисциплиниран борец. Бил учесник во сите борби против балистите и Германците, во околината на Скопје. На 13 ноември учествувал во борбите за неговото ослободување. Непосредно по ослободувањето на Скопје и Македонија, заминал на Косово каде учествувал во акциите за целосно разоружување на преостанатите балистички групи и поединци. Поради тешките напори на војната оболел од белодробна туберкулоза од што и починал.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 236. На `|first=` му недостасува `|last=` (help)
Електричен симбол
**Диода со постојана струја** — електронски уред кој ја ограничува струјата на максимална одредена вредност за уредот. Таа е позната како **струјно-ограничувачка диода** (**CLD, current-limiting diode**) или **струјно-регулирачка диода** (**CRD, current-regulating diode**).

 Внатрешна структура
Се состои од n-канален JFET со гејтот врзан на сорсот, кој функционира како двополен ограничувач на струја или струен извор (аналогно на Зенерова диода која функционира како ограничувач на напон). Оваа диода овозможува струјата низ неа да се зголемува до одредена вредност, а потоа да се израмни на специфицирана вредност. За разлика од Зенеровите диодите, овие диоди ја одржуваат постојана струја наместо постојан напон. Овие уреди ја одржуваат струјата што тече низ нив непроменета кога се менува напонот.

Треба да се има предвид дека некои уреди се еднонасочни и дека напонот преку уредот мора да има само еден поларитет за да може да работи како струјно-ограничувачка диода, додека други уреди се двонасочни и можат правилно да работат со двата поларитети.

Полуспроводниците со широк опсег, како што е силициум карбидот, се користат во производство на уреди кои овозможуваат апликации со висок напон во опсегот на киловолти.

Наводи
------

1. ↑  „CALY Technologies SiC CLD devices". *CALY Technologies*. Архивирано од изворникот на 2021-11-29. Посетено на 26 April 2020.

Надворешни врски
----------------

* IEEE 315 симбол за диода за регулирање на струјата
* Advantages of Constant Current Regulators (CCR) in Driving LEDs на YouTube

Диода
* Каталог за CLD диоди, MCC
* Каталог за CRD диоди, Semitec
* J500 диоди Уметност Архивирано на 11 јули 2019 г. линеарни системи / Siliconix / VISHAY
* 1N5283 до 1N5314 каталог за диоди, Central Semiconductor

JFET
* 2N5457/8/9 & MMBF5457/8/9 JFET лист со податоци, ON Semiconductor (поранешен Fairchild)
**Димитрија Ацев Трајковски** ( 1920
 во Бадар, Скопско —  1945

 во Бихаќ, Босна и Херцеговина) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Завршил основно училиште. Пред да стапи во армијата се занимавал со земјоделство. На 22 ноември 1944 година, со Четириесет и втората дивизија заминал на Сремскиот фронт каде учествувал во ослободувањето на Војводина и другите краишта на Југославија. Подоцна бил распореден во дивизискиот инжинерски баталјон. Од недоволно писмено селско дете, со помошта на старешините, израснал во одличен миночистач. Своето знаење несебично го ставил на располагање на одговорната служба. Многубројни мински полиња, на Сремскиот фронт со неговата умешност биле исчистени. Во јуни 1945 година вршејки ја својата должност при чистење на минско поле во околината на Бихаќ, загинал со двајца другари. Посмртните останки му биле пренесени и закопани во неговото родно село.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 148. На `|first=` му недостасува `|last=` (help)
**Давор Стојановски** (роден на 8 март 1987 година во Скопје, Република Македонија) е македонски писател и музичар.

Давор Стојановски на првиот Фестивал на проза, Куманово, мај 2022

Биографија
----------

Дипломира на Катедрата за македонска книжевност и јужнословенски книжевности на Филолошкиот факултет „Блаже Конески" во Скопје. 

Магистрира на истиот факултет, на студиската програма за Македонска книжевност, со трудот „Историографската метафикција од С до З (Анализа на двете верзии Сестрата на Сигмунд Фројд и Сестрата на Зигмунд Фројд од романот на Гоце Смилевски)".

Освен со пишување, се занимава и со музика. Членувал во бендот Foolish Green со кои го објавува албумот Escape (2013).

Работел како копирајтер во маркетинг-агенција и како уредник во издавачка куќа.

Творештво и награди
-------------------

Стојановски е добитник на наградата „Ана Франк" за театарската пиеса „Буна на времињата" (2005, Феникс).

Во 2011 година е добитник на откупната награда на конкурсот за краток расказ на Нова Македонија за расказот „Соба со тенки ѕидови (Сонувајќи го Цејлон)".

Неговиот прв роман, „Ненасловена месечева соната" (2013) влезе во потесниот избор со четири други романи, за наградата Роман на годината на Утрински весник.

Неговиот втор роман, „Собирачи на пепел" (2016) ја доби наградата Роман на годината на Утрински Весник. 

Пишува во речиси сите книжевни жанрови. 

Дел од неговото творештво е објавен во домашни и во странски антологии и книжевни списанија.

Наводи
------

1. ↑  „Давор Стојановски добитник на наградата „Роман на годината" за 2016". *Канал 5*. 15 март 2017.

|  |  |
| --- | --- |
| Ризница | „Давор Стојановски" на Ризницата ? |
**„Давител против давител"** (српскохрватски: *Давитељ против давитеља*) — филм од 1984 година, режиран од Слободан Шијан. Главните улоги ги играат: Ташко Начиќ, Никола Симиќ, Соња Савиќ, Рахела Ферари, Јелисавета Сека Саблиќ, Срѓан Шапер итн..

Синопсис
--------

дејствието на филмот се одвива во Белград. Во градот се појавува непознат давител (го игра Начиќ) чии жртви се девојки кои сакаат каранфили. Полицискиот инспектор Огњен Страхињиќ (го игра Симиќ) се обидува да го реши случајот, но состојбата ја усложнуваат младиот пејач Спиридон Копицл (го игра Шапер), кој се наоѓа во телепатска врска со давителот, како и неговата симпатија, новинарката Софија Мачкиќ (ја игра Савиќ), која на приказната ѝ дава голем публицитет...

Наводи
------

1. ↑  РТС, Давитељ против давитеља (пристапено на 5.6.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**„Декалог 1"** (полски: *Dekalog, jeden*) — полски телевизиски филм од 1988 година, во режија на Кшиштоф Кишловски (Krzysztof Kieślowski), кој е и автор на сценариото, заедно со Кшиштоф Пјесјевич (Krzysztof Piesiewicz). Филмот е првиот дел од низата составена од десет едночасовни филмови на Кишловски, инспирирани од десетте божји заповеди. Главните улоги ги играат: Хенрик Барановски (Henryk Baranowski), Војчех Клата (Wojciech Klata), Маја Коморовска (Maja Komorowska), Артур Барциш (Artur Barciś) и Марија Гладковска (Maria Gładkowska).

Содржина
--------

Кшиштоф го запознава својот мал син Павел во работата на личните сметачи. Зима е и Павел едвај чека да го проба својот нов пар лизгалки, па бара од татко му дозвола да се лизга на блиското езеро, кое е замрзнато. Двајцата проверуваат на сметачот дали мразот може да ја издржи тежината на Павел и таткото му дава дозвола на синот. Меѓутоа, Павел не се враќа дома, зашто во меѓувреме времето неочекувано се затоплило, па сметачот пресметал погрешни и Павел се удавил. Очаен, Кшиштоф истрчува во црквата и паѓа пред олтарот...

Наводи
------

1. ↑  HRT, Idemo na poljski film: Dekalog 1, poljski film (1989.) (пристапено на 29.10.2022)
**„Декалог 4"** (полски: *Dekalog, cztery*) — полски телевизиски филм од 1988 година, во режија на Кшиштоф Кишловски (Krzysztof Kieślowski), кој е и автор на сценариото, заедно со Кшиштоф Пјесјевич (Krzysztof Piesiewicz). Филмот е четвртиот дел од десетте едночасовни филмови на Кишловски, инспирирани од десетте божји заповеди. Главните улоги ги играат: Адријана Бједжинска (Adrianna Biedrzyńska), Јануш Гајос (Janusz Gajos), Артур Барциш (Artur Barciś), Александер Бардини (Aleksander Bardini), Адам Ханушкјевич (Adam Hanuszkiewicz).

Содржина
--------

Анка има 20 години и живее со таткото Михал, додека мајка ѝ умрела одамна. КОга Михал заминува на пат во странство, Анка пронаоѓа писмо кое го напишала мајка ѝ непосредно пред смртта. Анка знае за писмото уште претходно и сега е во искушение да го отвори. По враќањето на Михал, Анка му кажува дека го отворила писмото во кое мајка ѝ пишува дека Михал не е нејзиниот вистински татко. Тогаш доаѓа до преиспитување на нивниот однос, а Анка дури се обидува да го заведе Михал, но тој ја одбива и го задржува својот татковски однос. Најпосле, Анка му ја кажува вистината — таа го фалсификувала писмото. Тогаш, тие одлучуваат да го запалат оригиналното писмо, а на остатоците од изгорената хартија стои: „Михал не е..."

Наводи
------

1. ↑  HRT, Idemo na poljski film: Dekalog 4, poljski film (пристапено на 17.11.2022)
**Готлојба** е мала река во Чешка и Германија, лева притока на Елба. Нејзиниот извор е во источниот дел на Рудните Планини, северно од Усти на Лаба. По неколку километри ја преминува чешко-германската граница и тече низ Саксонија. Ја поминува браната Готлојба и градот Бад Готлојба-Бергисхибел и се влева во Елба кај Пирна. Во јули 1927 се случиле страшни поплави на реката поради поројните дождови.

Наводи
------

1. ↑  „Bruno Rudolf and Joerg Rapp, "The Century Flood of the River Elbe in August 2002: Synoptic Weather Development and Climatological Aspects" German Meteorological Service" (PDF). Архивирано (PDF) од изворникот 2004-03-17. Посетено на 2004-03-17.

|  |  |
| --- | --- |
| Stub icon | *Оваа статија за Саксонија статија е никулец. Можете да помогнете со тоа што ќе ја проширите.** п
* р
* у
 |
Дебарското Езеро во Дримколската Клисура помеѓу падините на Стогово и Караорман на исток (лево) и Јабланица на запад (десно)Заезерувањето на Дебарското Езеро на отворот на клисурата на север  
Заезерувањето на езерото Глобочица на отворот на клисурата на југ  

*За други значења на поимот **Дримкол**, видете на појаснителната страница*
**Дримколската Клисура** претставува импозантна клисура во Македонија која се протега по тркот на реката Црн Дрим. Се протега во должина од 28 км, помеѓу утоката на реката Лениште до поранешната утока на Радика. Стрмните долински страни Црн Дрим ги изградила помеѓу западните ограноци на Караорман и на Стогово, а источните на планината Јабланица. Денес Дримколската Клисура е заезерена со изградба на двете познати вештачки акумулации: Шпилје и Глобочица. Единствено само под браната Глобочица се формира краток речен тек. Клисурестите страни се дисецирани со долините на повеќе кратки речни текови кои имаат голем наклон и при утоката во езерото формирале наноси. Низ клисурата минува регионалниот пат Струга – Дебар.

Наводи
------

1. ↑  Makedonska akademija na naukite i umetnostite (20 октомври 1971). *Simpozium za Problematikata na Regulacijata na Ohridskoto Ezero*. Ohrid: Makedonska akademija na naukite i umetnostite.

|  |  |  |  |  |
| --- | --- | --- | --- | --- |
| 

| * п
* р
* у
Клисури во Македонија |
| --- |
|  |
| 
* Бадерска
* Бариќ
* Бислимска
* Бродска
* Велешка
* Демиркаписка
* Дервенска
* Дреновска
* Дримколска
* Злетовска
* Зрновска
* Истибањска
* Карпалак
* Кичевска
* Матка
* Пенска
* Пешти
* Радичка
* Разловска
* Скочивирска
* Таорска
* Шишевска

 | Скочивирската КлисураСкочивирската Клисура |

 |
**Карл Штефан** (германски:  *Karl Stephan*, р. 11 ноември 1930 година во Сарбрикен, Германија) е германски универзитетски професор по технолошка термодинамика и термално индустриско инженерство.

Живот
-----

Во 1956 година, Штефан дипломира на отсекот за машинско инженерство при *Техничкиот Универзитет во Карлсруе,* каде го добива и својот докторат во 1959 година и хабилитација (*venia legendi*, пост-докторско академско звање) во 1963 година. Целото постдипломско образование му е во областа на термодинамиката.

Од 1963 година до 1967 година бил раководител на одделот за топлински и флуидни технологии при *Манесман АГ* во Дујсбург. Во периодот 1967-1970, се враќа во академските кругови и станува професор и директор на Институтот за термодинамика при *Техничкиот Универзитет во Берлин.* Во 1970 се сели на запад и до 1975 е професор на Институтот за термодинамика и динамика на флуиди на *Рурскиот* *Универзитет во Бохум.* Конечно, од 1975 до 1996 година, Штефан е професор и директор на Институтот за технолошка термодинамика и термално индустриско инженерство при *Универзитетот во Штутгарт.*  Во 1996 година, тој го добива звањето професор во пензија. Неговото истражување се фокусира на основните процеси во *енергетиката,* особено транспорт на топлина и маса во системи со повеќе делови, како и термофизичките својства на овие системи; заштеда на енергија преку претворање на топлината*,* како и пренос на топлина и маса во кондензациски и процеси на вриење*.*  Штефан добил почесни докторати од Техничкиот Универзитет во Берлин и Универзитетот „Мартин Лутер" во Хале-Витенберг. Тој е еден од основачите на Берлинската академија на науките и бил нејзин член до распаѓањето во 1990 година. Тој е полноправен член на Берлинско-бранденбуршката академија на науките (порано позната како Пруска академија на науките) и член на Германската академија за наука и инженерство (acatech). Од 1971 до 1985 година Штефан бил член на сенатот, одбор на директори и одборот на доверители на Германската фондација за истражувања*.*

Награди и признанија
--------------------

* 1963: Награда на Германското здружение за ладење
* 1965: Награда „Арнолд Ојкен" на Здружението за индустриско инженерство (ГВЦ).
* 1990: Златен медал „Хол-Термотенк" на Британскиот институт за ладење
* 1991: Државна истражувачка награда од Баден-Виртемберг
* 1993: Медал „Арнолд Ојкен" на *Истражувачкото здружение за процесно инженерство*
* 1996: Медал „Емил Кирхбаум" на Германското здружение за хемиско и процесно инженерство (ДВЦВ)

Наводи
------

1. ↑  Карл Штефан Архивирано на 2 април 2018 г. на списокот на членови при acatech, обновено на 20.
**Герасим Божиновски** ( 1924
 во Гостиварско —  1945
 во Дебреште (Тетовско)) — македонски партизан, борец за слобода на Македонија и учесник во НОВ.

Животопис
---------

Потекнувал од селско сиромашно семејство. Завршил основно училиште, а подоцна се доселил во Скопје. Работел како општ работник. Во Скопје се поврзал со организираното движење против окупаторот. Извесно време работел и во Тетово. Собирал материјална помош, а особено санитарен материјал за партизаните. Одржувал тесни контакти со активисти и илегалци од Тетово, кои партиски работеле во Скопје. Во 1944 година заминал во партизани, во Македонски Брод. Дејствувал во разни краишта на Западна Македонија. Последната должност ја обавувал во една бригада на КНОЈ, во Осмата дивизија. Загинал на службена должност во 1945 година, во селото Дебреште, Тетовско.

Наводи
------

1. ↑  *Беа, загинаа, останаа*. Скопје: Историски Архив - Скопје. 1969. стр. 35. На `|first=` му недостасува `|last=` (help)